P R O P O Z Í C I E

0. ročníka

**Mikulášsky beh nádeje**

**USPORIADATEĽ:** SRRZ pri ZŠ Vsevoloda Čechoviča, Komenského 4, 990 01 Veľký Krtíš

**TERMÍN A MIESTO:** 10. december  2022 (sobota)

 nádvorie školy Vsevoloda Čechoviča, Komenského 4 vo Veľkom Krtíši

**Deti štartujú od 10:00 hod.**

**Dospelí o 11:00 hod.**

**ZAMERANIE:** Našim úsilím je zorganizovať športovo - charitatívne podujatie, kde by sa skĺbila radosť z pohybu, vďačnosť z toho, že môžeme športovať s ochotou pomôcť deťom bojujúcim s onkologickým ochorením. Účelom podujatie je pozdvihnúť vedomie občanov o tak závažnej chorobe, akou je rakovina. Podporiť deti, ktoré bojujú s touto chorobou. Viesť širokú verejnosť k športu a solidarite.

Touto formou by sme chceli vyjadriť týmto deťom a ich rodinám podporu v neľahkej situácii a dobrovoľné štartovné venovať organizácii Svetielko nádeje, ktoré týmto rodinám pomáha už 20 rokov.

Spoločne dokážme, že pomoc je možná a že najdôležitejším na tejto ceste je slovíčko nádej...a nádej je nekonečná. Preto sme si ako symbol tohto behu zvolili ∞(symbol nekonečna).

Tento symbol bude charakteristický aj tvarom trate, ktorú budú bežci bežať.

**PRIHLÁŠKY A REGISTRÁCIA:** Prihlásiť sa môžete elektronicky do 8. decembra 2022 na [www.](http://www.beh.sk/)beh.sk, resp. [www.misosport.sk](http://www.misosport.sk/), kde je uvedený registračný link

**ŠTARTOVNÉ:** 2€ + ∞ (nekonečno) možnosť dobrovoľného štartovného.

**PLATBA:** Na mieste preteku pri prevzatí štartovného čísla.

**V CENE ŠTARTOVNÉHO JE:**  Občerstvenie a účastnícka medaila pre všetkých pretekárov súťažiacich vo všetkých kategóriách.

Detské kategórie a juniori budú prvé tri miesta ocenené vecnými cenami.

Výťažok zo štartovného a všetky finančné dary budú venované Svetielku nádeje pre deti bojujúce s rakovinou.

**PREZENTÁCIA:** najneskôr 20 min. pred štartom svojej kategórie na nádvorí školy Vsevoloda Čechoviča, Komenského 4 vo Veľkom Krtíši, kde je štart aj cieľ pretekov.

**KATEGÓRIE A PROGRAM:**

**A: 10:00 – svetielka v kočíkoch (**rodičia s kočíkmi**)** -  1km = 1x vyznačený okruh

**B: 10.00 – Svätojánske mušky (**rok narodenia 2019a mladší**)** -  50m v areály školy

**C: 10.10 – Mini svetielka** -  **(**rok narodenia 2018 - 2016**)** -  100m v areály školy

**D: 10.20 – Midi svetielka – (**rok narodenia 2015 - 2012**)** -  400m v areály školy

**E: 10.30 – Maxi svetielka – (**rok narodenia 2011 - 2005**)** -  800m v areály školy
**F: 10.45 – Svetielka – (juniori)** -  1km = 1x vyznačený okruh

**G: 11.00 – Svetlá – (**muži/ženy 18 a viac rokov**)** -  2km = 2x vyznačený okruh

**DĹŽKA TRATE:** Hlavná trať má dĺžku 1 km. Má tvar ležatej osmičky = nekonečno. Východisko a miesto ukončenia trasy - Nádvorie školy ZŠ Vsevoloda Čechoviča, Komenského 4, Veľký Krtíš. Bežecká trasa bude viesť po ulici Venevskej po chodníku medzi základnými školami popri ihrisku Permoník. Stočí sa doľava smer na ulicu Za poštou. Následne sa pobeží po ulici Za poštou a popred ZŠ A.H. Škultétyho. Trať pokračuje po ulici Venevskej po chodníku medzi základnými školami popri ihrisku Permoník . Na konci chodníka sa tentokrát stočí vpravo smer na ulicu Nemocničnú. Následne bude pokračovať do areálu školy Vsevoloda Čechoviča.

**Kategórie A, F bežia 1x vyznačený okruh.** **Kategória G beží 2x vyznačený okruh.** Kategória B -  50m v areály školy, kategória C -  100m v areály školy, kategória D -  400m v areály školy, kategória E -  800m v areály školy.

**POVRCH:** hlavná trať – asfalt. Detské trate – trávnatý povrch.

**ŠATNE A TOALETY:** V priestoroch telocvične ZŠ Vsevoloda Čechoviča.

**TECHNICKÉ PODMIENKY**: Účastník štartuje na vlastné nebezpečenstvo podľa pravidiel atletiky. Ako súhlas sa považuje zaplatenie štartovného. Pretek sa uskutoční bez obmedzenia premávky za súčinnosti Mestskej polície a dobrovoľníkov. Usporiadateľ nie je zodpovedný za škody na zdraví a majetku vzniknuté usporiadaním preteku. Pretekári sú povinní dodržiavať pokyny usporiadateľov a polície. Usporiadateľ zabezpečí zdravotnú  starostlivosť na pretekoch.

**OBČERSTVENIE:** Po ukončení pretekov.

**CENY:**Prví traja v každej kategórií s výnimkou kategórie G.

Rozhodca : Mgr. Lenka Klimentová

Zodpovedná osoba za preteky: Mgr Andrea Lajková

Spoluorganizátori: Občianske združenie Bežci VK

Predsedníčka SRRZ pri ZŠ Vsevoloda Čechoviča, Komenského 4, Veľký Krtíš: Martina Babiarová